Na temelju članka 118. stavka 2. podstavka 3. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10 - ispravak, 90/11, 16/12, 86/12, 94/13, 152/14, 7/17, 68/18, 98/19, 64/20, 151/22, 156/23), članka 37. Zakona o plaćama u državnoj službi i javnim službama („Narodne novine“, broj 155/23), Uredbe o nazivima radnih mjesta, uvjetima za raspored i koeficijentima za obračun plaće u javnim službama („Narodne novine“, broj 22/24) Pravilnika o odgovarajućoj vrsti obrazovanja učitelja i stručnih suradnika u osnovnoj školi (Narodne novine broj 6/19,75/20) te Pravilniku o djelokrugu rada tajnika te administrativno–tehničkim i pomoćnim poslovima koji se obavljaju u osnovnoj školi (Narodne novine broj 40 /14)te članka 24. Statuta Osnovne škole Petra Krešimira IV. Šibenik, Školski odbor Osnovne škole Petra Krešimira IV. Šibenik dana 23. srpnja 2024. donosi:

**PRAVILNIK O SISTEMATIZACIJI RADNIH MJESTA**

**OPĆE ODREDBE**

Članak 1.

Ovim Pravilnikom o sistematizaciji radnih mjesta uređuje se unutarnja organizacija rada u Osnovnoj školi Petra Krešimira IV. Šibenik i sistematizacija radnih mjesta.

Članak 2.

Sistematizacija radnih mjesta obuhvaća propisane nazive radnih mjesta i poslove koje radnik obavlja, koeficijent za obračun plaće, platni razred, uvjete za obavljanje poslova radnog mjesta, vrstu radnog mjesta, kratak opis poslova svakog radnog mjesta i broj izvršitelja.

Članak 3.

Izrazi u ovom Pravilniku navedeni u muškom rodu neutralni su glede rodne pripadnosti i odnose se na osobe oba spola.

**ORGANIZACIJA RADA**

Članak 4.

(1) Ravnatelj je poslovodni i stručni voditelj, predstavlja i zastupa školu te odgovara za zakonitost rada.

(2) Rad u Osnovnoj školi Petra Krešimira IV. Šibenik ustrojen je u dvije službe:

1. stručno-pedagoška
2. administrativno-tehnička

Članak 5.

Stručno-pedagoška služba obavlja poslove u svezi s izvođenjem nastavnog plana i programa, neposrednog odgojno obrazovnog rada s učenicima, aktivnostima u skladu s potrebama i interesima učenika te promicanje stručno-pedagoškog rada u skladu sa zakonom, provedbenim propisima, godišnjim planom i programom rada i školskim kurikulumom.

Članak 6.

Administrativno-tehnička služba obavlja opće, pravne i kadrovske poslove, računovodstvene i knjigovodstvene poslove, poslove vođenja i čuvanja pedagoške dokumentacije i evidencije, ostvarivanja prava učenika, roditelja i radnika, poslove tehničkog održavanja i rukovanja opremom i uređajima, poslove održavanja čistoće objekata i okoliša te druge poslove u skladu sa zakonom, provedbenim propisima i godišnjim planom i programom rada.

**SISTEMATIZACIJA RADNIH MJESTA**

Članak 7.

Radna mjesta u Osnovnoj školi Petra Krešimira IV. Šibenik sistematizirana su na sljedeći način:

1. **POSLOVI RUKOVOĐENJA ŠKOLOM**

PROPISANI NAZIV

RADNOG MJESTA KOEFICIJENT PLATNI RAZRED

|  |  |  |
| --- | --- | --- |
| *Ravnatelj 2*  |  *2,80*  |  *10.* |

POSLOVI KOJE OBAVLJA: Ravnatelj Osnovne škola Petra Krešimira IV. Šibenik

UVJETI: prema Zakonu o odgoju i obrazovanju u osnovnoj i srednjoj školi

VRSTA RADNOG MJESTA: radno mjesto I. vrste

OPIS POSLOVA: predstavlja i zastupa školu, obavlja poslove poslovodnog i stručnog voditelja škole, organizira i vodi rad škole, predlaže školskom odboru statut i druge opće akte te financijski plan i polugodišnji i godišnji obračun, planira rad, saziva i vodi sjednice učiteljskog vijeća, odgovara za sigurnost učenika, učitelja i ostalih radnika, surađuje s učenicima, roditeljima, osnivačem i drugim nadležnim službama, na propisani način odlučuje o zasnivanju i prestanku radnog odnosa i obavlja druge poslove u skladu sa Zakonom o odgoju i obrazovanju u osnovnoj i srednjoj školi te drugim propisima i statutu škole

BROJ IZVRŠITELJA: jedan (1), evidentiran u Godišnjem planu i programu rada škole za tekuću školsku godinu i Registru zaposlenih i centraliziranom obračunu plaća u državnoj službi i javnim službama (dalje u tekstu: Registar).

1. **ODGOJNO OBRAZOVNI RAD**

I. PROPISANI NAZIV POSLOVI KOJE KOEFICIJENT PLATNI

 RADNOG MJESTA OBAVLJA RAZRED

|  |  |  |  |
| --- | --- | --- | --- |
| *1. Učitelj -izvrsni savjetnik* | *Učitelja hrvatskog jezika*  |  *2,62* | *10.*  |
| *2. Učitelj -mentor* | *Učitelja prirode, bologije i kemije* |  *2,17*  |  *8.*  |
| *3. Učitelj -mentor*  | *Učitelja likovne kulture* |  *2,17*  |  *8.*  |
| *4. Učitelj*  | *Učitelja matematike* |  *2,01* |  *8.* |
| *5. Učitelj*  | *Učitelja hrvatskog jezika* |  *2,01* |  *8.* |
| *6. Učitelj* | *Učitelj engleskog jezika* |  *2,01* |  *8.* |
| *7. Učitelj* | *Učitelj talijanskog jezika* |  *2,01* |  *8.* |
| *8. Učitelj* | *Učitelj povijesti* |  *2,01* |  *8.* |
| *9. Učitelj* | *Učitelj geografije* |  *2,01* |  *8.* |
| *10.Učitelj*  | *Učitelja prirode,biologije i kemije* |  *2,01* |  *8.* |
| *11.Učitelj* | *Učitelja matematike i informatike* |  *2,01* |  *8.* |
| *12.Učitelj* | *Učitelja tjelesne i zdravstvene kulture* |  *2,01* |  *8.* |
| *13.Učitelj*  | *Učitelja tehničke kulture* |  *2,01* |  *8.* |
| *14.Učitelj*  | *Učitelja fizike i informatike* |  *2,01*  |  *8.* |
| *15.Učitelj* | *Učitelja vjeronauka* |  *2,01* |  *8.* |
| *16.Učitelj* | *Učitelja razredne nastave* |  *2,01* |  *8.* |
| *17.Učitelj* | *Učitelja edukacijsko rehabiitacijskog profila* |  *2,11* |  *8.* |
| *18.Učitelj bez odgovarajuće vrste obrazovanja* |  |  *1,77* |  *5.*  |

UVJETI: prema Zakonu o odgoju i obrazovanju u osnovnoj i srednjoj školi te Pravilniku o odgovarajućoj vrsti obrazovanja učitelja i stručnih suradnika u osnovnoj školi.

VRSTA RADNOG MJESTA: radna mjesta I. vrste

OPIS POSLOVA: izvođenje nastave i drugih oblika neposrednoga odgojno obrazovnog rada te ostalih poslova koji proizlaze iz naravi i količine odgojno obrazovnog rada s učenicima, aktivnosti i poslovi iz nastavnog plana i programa, kurikuluma i godišnjeg plana i programa, godišnjeg izvedbenog kurikuluma, školskog kurikuluma i drugi poslovi u skladu sa Zakonom o odgoju i obrazovanju u osnovnoj i srednjoj školi i drugim posebnim zakonima te Pravilnikom o tjednim radnim obvezama učitelja i stručnih suradnika u osnovnoj školii prema Odluci o tjednom i godišnjem zaduženju

BROJ IZVRŠITELJA:

 - učitelj-izvrsni savjetnik, koji obavlja poslove učitelja hrvatskog jezika - jedan (1), evidentiran u Godišnjem planu i programu rada škole za tekuću školsku godinu i Registru,

 - učitelj-mentor koji obavlja poslove učitelja prirode i kemije - jedan (1), evidentiran u Godišnjem planu i programu planu i programu rada škole za tekuću školsku godinu i Registru,

 -učitelj -mentor koji obavlja poslove učitelja likovne kulture -jedan (1), evidentiran u Godišnjem planu i programu rada škole za tekuću školsku godinu i Registru,

-učitelj koji obavlja poslove učitelja matematike -dvoje (2), evidentirani u Godišnjem planu i programu rada škole za tekuću školsku godinu i Registru,

- učitelj koji obavlja poslove učitelja hrvatskog jezika -dvoje (2), evidentirani u Godišnjem planu i programu rada škole za tekuću školsku godinu i Registru,

-učitelj koji obavlja poslove učitelja engleskog jezika -troje (3), evidentirani u Godišnjem planu i programu rada škole za tekuću školsku godinu i Registru,

-učitelj koji obavlja poslove učitelja talijanskog jezika -jedan (1), evidentiran u Godišnjem planu i programu rada škole za tekuću školsku godinu i Registru,

-učitelj koji obavlja poslove učitelja povijesti-dvoje (2), evidentirani u Godišnjem planu i programu rada škole za tekuću školsku godinu i Registru,

-učitelj koji obavlja poslove učitelja geografije-jedan (1), evidentiran u Godišnjem planu i programu rada škole za tekuću školsku godinu i Registru,

-učitelj koji obavlja poslove učitelja prirode, biologije i kemije -jedan (1), evidentiran u Godišnjem planu i programu rada škole za tekuću školsku godinu i Registru,

-učitelj koji obavlja poslove učitelja matematike i informatike -jedan (1), evidentiran u Godišnjem planu i programu rada škole za tekuću školsku godinu i Registru,

-učitelj koji obavlja poslove učitelja tjelesne i zdravstvene kulture-dvoje (2), evidentirani u Godišnjem planu i programu rada škole za tekuću školsku godinu i Registru,

-učitelj koji obavlja poslove učitelja tehničke kulture-jedan (1), evidentiran u Godišnjem planu i programu rada škole za tekuću školsku godinu i Registru,

-učitelj koji obavlja poslove učitelja fizike i informatike-jedan (1), evidentiran u Godišnjem planu i programu rada škole za tekuću školsku godinu i Registru,

-učitelj koji obavlja poslove učitelja vjeronauka-dvoje (2), evidentirani u Godišnjem planu i programu rada škole za tekuću školsku godinu i Registru,

-učitelj koji obavlja poslove učitelja razredne nastave-četrnaest (14), evidentirani u Godišnjem planu i programu rada škole za tekuću školsku godinu i Registru,

-učitelj koji obavlja poslove edukacijsko rehabilitacijskog profila-dvoje (2), evidentirani u Godišnjem planu i programu rada škole za tekuću školsku godinu i Registru.

II. PROPISANI NAZIV POSLOVI KOJE KOEFICIJENT PLATNI

RADNOG MJESTA OBAVLJA RAZRED

|  |  |  |  |
| --- | --- | --- | --- |
| *1.Stručni suradnik-pedagog/ pripravnik* | *Poslovi stručnog suradnika pedagoga*  |  *2,01* |  *8.* |
| *2.Stručni suradnik –psiholog* | *Poslovi stručnog suradnika psihologa*  |  *2,01*  |  *8.* |
| *3.Stručni suradnik-logoped* | *Poslovi stručnog suradnika logopeda*  |  *2,01*  |  *8.* |
| *4. Stručni suradnik -knjižničar* | *Poslovi stručnog suradnika knjižničar* |  *2,01* |  *8.* |

UVJETI: prema Zakonu o odgoju i obrazovanju u osnovnoj i srednjoj školi te Pravilniku o odgovarajućoj vrsti obrazovanja učitelja i stručnih suradnika u osnovnoj školi.

VRSTA RADNOG MJESTA: radna mjesta I. vrste

OPIS POSLOVA: neposredni odgojno obrazovni rad s učenicima, stručno-razvojni i koordinacijski poslovi i drugi stručni poslovi u skladu sa zahtjevima struke te obavljanje ostalih poslova koji proizlaze iz neposrednog odgojno obrazovnog rada u skladu sa Zakonom o odgoju i obrazovanju u osnovnoj i srednjoj školi te Pravilnikom o tjednim radnim obvezama učitelja i stručnih suradnika u osnovnoj školii prema Odluci o tjednom i godišnjem zaduženju.

BROJ IZVRŠITELJA:

-Stručni suradnik-pedagog koji obavlja poslove stručnog suradnika pedagoga -jedan (1), evidentiran u Godišnjem planu i programu rada škole za tekuću školsku godinu i Registru,

-Stručni suradnik-psiholog koji obavlja poslove stručnog suradnika psihologa -jedan (1), evidentiran u Godišnjem planu i programu rada škole za tekuću školsku godinu i Registru,

-Stručni suradnik-logoped koji obavlja poslove stručnog suradnika logopeda-jedan (1), evidentiran u Godišnjem planu i programu rada škole za tekuću školsku godinu i Registru,

-Stručni suradnik-knjižničar koji obavlja poslove stručnog suradnika knjižničara-jedan (1), evidentiran u Godišnjem planu i programu rada škole za tekuću školsku godinu i Registru.

III.PROPISANO RADNO MJESTO KOEFICIJENT PLATNI RAZRED

Učitelj edukacijskog-rehabilitacijskog 2,11 8.

profila

POSLOVI KOJE OBAVLJA: učitelja edukatora rehabilitatora

UVJETI: prema Zakonu o odgoju i obrazovanju u osnovnoj i srednjoj školi te Pravilniku o odgovarajućoj vrsti obrazovanja učitelja i stručnih suradnika u osnovnoj školi

VRSTA RADNOG MJESTA: radno mjesto I. vrste

OPIS POSLOVA: izvođenje nastave i drugih oblika neposrednoga odgojno obrazovnog rada te ostalih poslova koji proizlaze iz naravi i količine odgojno obrazovnog rada s učenicima u posebnim razrednim odjelima ili odgojnim skupinama po posebnom programu za učenike s teškoćama, aktivnosti i poslovi iz nastavnog plana i programa, kurikuluma ili godišnjeg plana i programa, godišnjeg izvedbenog kurikuluma, školskog kurikuluma i drugi poslovi u skladu sa Zakonom o odgoju i obrazovanju u osnovnoj i srednjoj školi i drugim posebnim zakonima te Pravilnikom o tjednim radnim obvezama učitelja i stručnih suradnika u osnovnoj školi i prema Odluci o tjednom i godišnjem zaduženju

BROJ IZVRŠITELJA: dvoje (2), evidentirani u Godišnjem planu i programu rada škole za tekuću školsku godinu i Registru

1. **ADMINISTRATIVNO TEHNIČKI I POMOĆNI POSLOVI**

1. PROPISANI NAZIV RADNOG MJESTA KOEFICIJENT PLATNI RAZRED

**Tajnik školske ustanove 1** 2,01 8.

POSLOVI KOJE OBAVLJA: poslovi tajnika školske ustanove

UVJETI:

a) sveučilišni integrirani prijediplomski i diplomski studij pravne struke ili stručni diplomski studij javne uprave,

b) stručni prijediplomski studij upravne struke, ako se na natječaj ne javi osoba iz točke a)

VRSTA RADNOG MJESTA: radno mjesto I. vrste

OPIS POSLOVA: normativno pravni poslovi, kadrovski poslovi, opći i administrativno–analitički poslovi, sudjelovanje u pripremi sjednica i vođenje dokumentacije školskog odbora, vođenje evidencije o radnom vremenu administrativno–tehničkih i pomoćnih radnika, administrativni poslovi koji proizlaze iz godišnjeg plana i programa rada škole te ostali poslovi propisani Pravilnikom o djelokrugu rada tajnika te administrativno - tehničkim i pomoćnim poslovima koji se obavljaju u osnovnoškolskoj ustanovi.

BROJ IZVRŠITELJA: jedan (1), evidentiran u Godišnjem planu i programu rada škole za tekuću školsku godinu i Registru

2. PROPISANI NAZIV RADNOG MJESTA KOEFICIJENT PLATNI RAZRED

 **Voditelj računovodstva u školi 1** 2,01 8.

POSLOVI KOJE OBAVLJA : poslovi voditelja računovodstva u školskoj ustanovi

UVJETI: Završen diplomski sveučilišni studij ekonomije odnosno specijalistički diplomski stručni studij ekonomije odnosno preddiplomski sveučilišni sveučilišni studij ekonomije ili preddiplomski stručni studij ekonomije odnosno viša ili visoka stručna sprema ekonomske struke stečena prema ranijim propisima i godina dana radnog iskustva na poslovima proračunskog računovodstva i školskoj ustanovi.

VRSTA RADNOG MJESTA: radno mjesto I. vrste

OPIS POSLOVA: organiziranje i vođenje računovodstvenih i knjigovodstvenih poslova, vođenje poslovnih knjiga prema važećim propisima, kontrola obračuna i isplate putnih naloga, sastavljanje godišnjih i periodičnih financijskih te statističkih izvještaja, izrada prijedloga financijskog plana prema programima i izvorima financiranja u suradnji s ravnateljem i praćenje njihovog izvršavanja, priprema godišnjeg popisa imovine, i ostalih poslova vezanih uz taj popis te obavljanje ostalih poslova prema Pravilniku o djelokrugu rada tajnika te administrativno–tehničkim i pomoćnim poslovima koji se obavljaju u osnovnoj školi.

BROJ IZVRŠITELJA: jedan (1), evidentiran u Godišnjem planu i programu rada škole za tekuću školsku godinu i Registru

3. PROPISANI NAZIV RADNOG MJESTA KOEFICIJENT PLATNI RAZRED

**Stručni radnik na tehničkom održavanju** 1,39 3.

POSLOVI KOJE OBAVLJA: poslovi domara/školskog majstora i poslovi rukovanja centralnim grijanjem.

VRSTA RADNOG MJESTA: radno mjesto III. vrste

UVJETI: Završena srednja škola tehničke vrste i uvjerenje o posebnoj zdravstvenoj sposobnosti za obavljanje poslova s posebnim uvjetima rada te uvjerenje o osposobljenosti za rukovanje centralnim grijanjem prema Pravilniku o poslovima upravljanja i rukovanja energetskim postrojenjima i uređajima.

OPIS POSLOVA: obavljanje popravaka u školi, održavanje prilaza i ulaza u školu, održavanje objekta škole i okoliša, rukovođenje i briga o radu kotlovnice, toplinskih stanica i drugih uređaja, grijanja, poslovi dežurstva te drugi poslovi u skladu s Pravilnikom o djelokrugu rada tajnika te administrativno –tehničkim i pomoćnim poslovima koji se obavljaju u osnovno vnoškolskoj ustanovi.*.*

BROJ IZVRŠITELJA: jedan (1),evidentiran u Godišnjem planu i programu rada škole za tekuću školsku godinu i Registru

4. PROPISANI NAZIV RADNOG MJESTA KOEFICIJENT PLATNI RAZRED

**Kuhar-slastičar 2** 1,30 2.

POSLOVI KOJE OBAVLJA: poslovi kuhara

UVJETI: Završena srednja škola - program kuhar odnosno KV kuhar i završen tečaj higijenskog minimuma

VRSTA RADNOG MJESTA: radno mjesto III. vrste

OPIS POSLOVA: poslovi planiranja, preuzimanja namirnica, priprema i podjela toplih obroka odnosno mliječnih obroka za učenike, čišćenje i održavanje kuhinje te drugi poslovi u skladu s Pravilnikom o djelokrugu rada tajnika te administrativno –tehničkim i pomoćnim poslovima koji se obavljaju u osnovnoškolskoj ustanovi.

BROJ IZVRŠITELJA: jedan(1), evidentiran u Godišnjem planu i programu rada škole za tekuću školsku godinu i Registru.

5. PROPISANI NAZIV RADNOG MJESTA KOEFICIJENT PLATNI RAZRED

**Spremač-čistač** 1,06 1.

POSLOVI KOJE OBAVLJA: poslovi spremača odnosno čistača

UVJETI: završena osnovna škola

VRSTA RADNOG MJESTA: radno mjesto IV. vrste

OPIS POSLOVA: poslovi održavanja i čišćenja školskog prostora i opreme, čišćenje i održavanje prilaza i ulaza u školu, školskih učionica, kabineta, radionica, sanitarnih čvorova, hodnika, stubišta, svlačionica, blagovaonice, školske sportske dvorane i drugih prostora škole i vanjskog okoliša, namještaja i opreme škole te prema potrebi poslovi dežurstva, dostavljački i drugi poslovi premaPravilniku o djelokrugu rada tajnika te administrativno –tehničkim i pomoćnim poslovima koji se obavljaju u osnovnoškolskoj ustanovi*.*

BROJ IZVRŠITELJA: pet (5),evidentirani u Godišnjem planu i programu rada škole za tekuću školsku godinu i Registru.

Članak 8.

Pripravnici zaposleni na radnom mjestu učitelja stručnih suradnika imaju pravo na koeficijent za obračun plaće u visini od 90 % vrijednosti koeficijenta za obračun plaće radnog mjesta na koje je raspoređeni.

 Članak 9.

U slučaju promjene propisa kojima su propisani koeficijenti za obračun plaće radnog mjesta za koje zaposlenik ima sklopljen ugovor o radu, a koji su navedeni u ovome Pravilniku, odredbe novih odnosno izmijenjenih propisa neposredno se primjenjuju.

Članak 10.

(1) Vrsta sklopljenog ugovora o radu za pojedino radno mjesto; ugovor o radu na neodređeno ili određeno vrijeme kao i ugovoreno tjedno radno vrijeme; puno radno vrijeme od 40 sati tjedno ili nepuno tjedno radno vrijeme evidentirani su u Registru.

(2) Promjene podataka navedenih u stavku 1. ovoga članka redovito se ažuriraju i evidentiraju u Registru.

Članak 11.

(1) Plaće i druga materijalna prava zaposlenika navedenih u članku 7. ovoga Pravilnika osiguravaju u državnom proračunu, te se na njih primjenjuju članci 8.-10. ovoga Pravilnika.

(2) U školi se zasniva radni odnos i sa zaposlenicima za koje se plaće i druga materijalna prava osiguravaju iz drugih izvora.

Članak 12.

Zaposlenici navedeni u članku 11. stavku 2. ovoga Pravilnika u skladu s potrebama škole su:

1. RADNO MJESTO POSLOVI KOJE OBAVLJA KOEFICIJENT PLATNI RAZRED

 Učitelj Učitelja u produženom boravku 2,01 8.

POSLOVI KOJE OBAVLJA: učitelj u produženom boravku

UVJETI: prema Zakonu o odgoju i obrazovanju u osnovnoj i srednjoj školi te Pravilniku o odgovarajućoj vrsti obrazovanja učitelja i stručnih suradnika u osnovnoj školi

VRSTA RADNOG MJESTA: radna mjesta I. vrste

OPIS POSLOVA: neposredni odgojno obrazovni rad s učenicima, poslovi pomoći u učenju i provedbi organiziranog slobodnog vremena te mogućnost izvođenja dodatnog rada, dopunske nastave i izvannastavnih aktivnosti i drugi poslovi u skladu s propisima

BROJ IZVRŠITELJA: u tekućoj godini prema potrebama osnovnoškolske ustanove, evidentirani u Godišnjem planu i programu rada škole za tekuću školsku godinu i Riznici

2. RADNO MJESTO

Pomoćnik u nastavi

POSLOVI KOJE OBAVLJA: pomoćnika u nastavi

UVJETI: prema Zakonu o odgoju i obrazovanju u osnovnoj i srednjoj školi, Zakonu o osobnoj asistenciji i Pravilniku o pomoćnicima u nastavi i stručnim komunikacijskim posrednicima

VRSTA RADNOG MJESTA: radna mjesta III. vrste

OPIS POSLOVA: pružanje neposredne potpore učeniku tijekom odgojno-obrazovnog procesa u zadacima koji zahtijevaju komunikacijsku, senzornu i motoričku aktivnost učenika, u kretanju, uzimanju hrane i pića, u obavljanju higijenskih potreba, u svakodnevnim nastavnim, izvannastavnim i izvanučioničkim aktivnostima i ostali poslovi prema Pravilniku o pomoćnicima u nastavi i stručnim komunikacijskim posrednicima i Zakonu o osobnoj asistenciji

BROJ IZVRŠITELJA: u tekućoj godini prema potrebama osnovnoškolske ustanove, trajanje radnog odnosa evidentirano ugovorima o radu na određeno vrijeme, ovisno o odobrenim sredstvima Osnivača odnosno Riznici.

PRIJELAZNE I ZAVRŠNE ODREDBE

Članak 13.

U roku od 30 dana od dana stupanja na snagu ovoga Pravilnika ravnatelj je dužan ponuditi promjenu ugovora o radu zaposlenicima ako se radi o promjeni u odnosu na ugovor o radu koji je izmijenjen u postupku usklađivanja ugovora o radu s odredbama Zakona o plaćama u državnoj službi i javnim službama te Uredbom o nazivima radnih mjesta, uvjetima za raspored i koeficijentima za obračun plaće u javnim službama.

Članak 14.

Ovaj Pravilnik stupa na snagu dan nakon dana objave na oglasnoj ploči Osnovne škole Petra Krešimira IV. Šibenik.

 Predsjednik Školskog odbora:

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Antoni Paškov, prof.

Pravilnik je objavljen na oglasnoj ploči Osnovneškole Petra Krešimira IV. Šibenik dana 24. srpnja 2024. godine te je stupio na snagu 25. srpnja 2024. godine.

 Ravnatelj:

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Žana Lasinović Klarić, prof.

KLASA: 011-03/24-01/03

URBROJ: 2182-1-67-01-24-01

U Šibeniku, 24.srpnja 2024.